MENA ยิ้มรับดีมานด์ขนส่งพุ่ง
คาดว่าช่วงที่เหลือของปีนี้ MENA จะกลับมาเติบโตได้ดี โดยมีปัจจัยสนับสนุนจากสถานการณ์โควิดที่คลี่คลายส่งผลให้กิจกรรมทางเศรษฐกิจเริ่มฟื้นตัว
คาดว่าช่วงที่เหลือของปีนี้ MENA จะกลับมาเติบโตได้ดี โดยมีปัจจัยสนับสนุนจากสถานการณ์โควิดที่คลี่คลายส่งผลให้กิจกรรมทางเศรษฐกิจเริ่มฟื้นตัว
26 มิ.ย. 2565

คุณค่าบริษัท
หลังจากบริษัท มีนาทรานสปอร์ต จำกัด (มหาชน) หรือ MENA ผู้ให้บริการขนส่งด้วยรถเทรลเลอร์และผู้นำด้านการขนส่งคอนกรีต เปิดงบไตรมาสแรกปีนี้ออกมากำไรสุทธิอ่อนตัวไปอยู่ที่ 8.8 ล้านบาท ลดลง 13% จากช่วงเดียวกันปีก่อนที่มีกำไรสุทธิ 10.1 ล้านบาท และมีรายได้รวมอยู่ที่ 155.9 ล้านบาท เพิ่มขึ้น 6% จากช่วงเดียวกันของปีก่อนที่มีรายได้รวม 147.2 ล้านบาท
แต่คาดว่าช่วงที่เหลือของปีนี้จะกลับมาเติบโตได้ดี โดยมีปัจจัยสนับสนุนจาก 1) สถานการณ์โควิดที่คลี่คลาย ส่งผลให้กิจกรรมทางเศรษฐกิจเริ่มฟื้นตัว ผู้ประกอบการเริ่มกลับมาดำเนินธุรกิจได้ตามปกติและมีความต้องการ (ดีมานด์) การใช้รถขนส่งเพิ่มขึ้น
2) มีการเพิ่มจำนวนรถเข้ามาให้บริการ (Fleet) ในช่วงครึ่งปีแรกรวม 74 คัน วงเงินรวมประมาณ 70 ล้านบาท แบ่งเป็นรถ Mixer ซึ่งเป็นรถที่ทำการขนส่งคอนกรีตผสมเสร็จให้กับลูกค้า จำนวน 6 คัน รถขนส่งกระจายสินค้าอุปโภคบริโภค เพิ่มจำนวน 43 คัน รถขนส่งสินค้าควบคุมอุณหภูมิ (Cold-Chain) เพิ่มจำนวน 14 คัน และรถขนส่งสินค้าเฉพาะทางเพิ่มอีก 11 คัน
ทำให้ปัจจุบันมีรถให้บริการรวมอยู่ที่  649 คัน แบ่งเป็น รถ Mixer 464 คัน รถเทรลเลอร์ 72 คัน และรถหางพ่วง 105 คัน ขณะที่มีแผนจะเพิ่ม Fleet รถอีกราว 80 คันในช่วงครึ่งปีหลังนี้
3) ไม่มีปัญหาขาดแคลนพนักงานขับรถ ทำให้สามารถใช้ประโยชน์รถขนส่งได้เต็ม 100%
4) มีลูกค้าที่แน่นอน เนื่องจากสัญญาการใช้บริการรถขนส่งของลูกค้า จะเป็นสัญญาแบบระยะยาวไม่ต่ำกว่า 5 ปี
และ 5) มีการปรับกลยุทธ์ขอปรับค่าขนส่งแบบรอบ 1 สัปดาห์ หรือรอบ 15 วัน จากแบบเดิมพิจารณาปรับแบบรอบเดือน เพื่อรับมือกับปัญหาราคาน้ำมันที่ปรับตัวสูงขึ้น อย่างไรก็ตาม พบว่าลูกค้ายังมีการขอรถขนส่งเพิ่ม ทำให้ผู้บริหารมั่นใจว่าผลประกอบการในปีนี้จะเติบโตได้ตามเป้าหมายที่วางไว้ว่ารายได้จะโต 5-10% อย่างแน่นอน
สำหรับการประเมินมูลค่า (Valuation) ปัจจุบันราคาหุ้น MENA ซื้อขายกันที่ P/E ระดับ 36.44 เท่า เทียบกับ P/E ตลาดโดยรวมที่ระดับ 18.54 เท่า ถือว่าราคาซื้อขายสูงกว่าตลาด แต่อย่างไรก็ตาม ถ้าดู P/BV ที่ระดับ 1.37 เท่า ก็ใกล้เคียงค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.66 เท่า
…
รายชื่อผู้ถือหุ้นใหญ่
รายชื่อกรรมการ